钦定古今图书集成/明伦汇编/官常典/第733卷 > 胡振祖
## 钦定古今图书集成/明伦汇编/官常典/第733卷 > 胡振祖

按《饶州府志》：“振祖，字振卿，鄱阳人。至正，土兵起，人多
附之，振祖独毅然树义旗，纠乡民为保障计。明年，平
章三旦八以官军驻歙，元帅韩邦彦为前锋，振祖往
迎，为乡导，遂即以便宜假振祖同知浮梁州。又明年，
复假判本路。蕲兵复至，元院判哈迷遁保德兴，振祖
率兵转战，遇歙寇汪童，众数万，乃营大游山拒之。相”
持兼旬，累战不利，马蹶被擒。诱以降，振祖曰：“我为国
保民，身可死，膝不可屈。”因绐曰：“饥渴甚，若有酒邪？”寇
喜置酒，振祖连酌微酣，夺戟刺死数人，就死。